**KURSUS FOR FORÆLDREREPRÆSENTANTER**

* **I SKOLEBESTYRELSER OG SFO-FORÆLDRERÅD**

**Fredag d. 23. september 2022 inviterer Skole og Forældre i Aarhus og Børn og Unge forældrevalgte fra skolebestyrelser og SFO-forældreråd til en spændende eftermiddag og aften med oplæg, workshops og masser af tid til samtale og erfaringsudveksling om det frivillige arbejde på skolerne.**

**Der er tre pladser pr. skole til arrangementet, som kickstartes med oplæg af Svend Brinkmann.**

**PROGRAM**

**Kl. 16.30-16.55 Ankomst og kaffe -** Scandic Hotel i Aarhus

**Kl. 16.55-17.00 Velkomst ved Skole og Forældre i Aarhus**

**Kl. 17.00-17.45 ’Dannelse og fællesskaber i skolen’ ved Svend Brinkmann,** Professor, Ph.d., Aalborg Universitet

**Kl. 18.00-18.45 Workshop – 1. runde**

**Kl. 19.00-19.45 Workshop – 2. runde**

**Kl. 19.45-20.00 Fælles afslutning på programmet**

**Kl. 20.00-22.00 Netværksmiddag med fri snak og erfaringsudveksling**

**Tilmelding via** [Begivenheder | Høringsportalen - Aarhus kommune](https://deltag.aarhus.dk/begivenheder)

 Et billede, der indeholder tekst

Automatisk genereret beskrivelse

**WORKSHOPS**

**Workshop 1: Skolen i lokalsamfundet**

*Preben Stadsgaard, skoleleder og Henriette Hennelund, formand*

*Vært: Stine Stensgaard*

På Samsøgades Skole har bestyrelse, ledelse og medarbejdere haft en plan for at gøre skolen til det naturlige førstevalg for børnene i lokalsamfundet. Det kræver blandet andet et stærkt fokus på skolens som lokalområdets medborgerhus og et stærkt fællesskab.

På workshoppen fortæller skoleleder og bestyrelsesformand om indsatserne, og om hvordan bestyrelsen har været både igangsættende og involveret i indsatserne undervejs.

**Workshop 2: Den gode udskoling**

*Martin Appel Loft, skoleleder og Rebecca Abl, næstformand*

*Vært: Cecilie Harrits*

På Lisbjergskolen vil vi skabe rammer for vores unge mennesker, der giver dem lyst til at lære og være. Vi vil give dem et rodfæstet fundament og et udsyn til verden. Det fordrer, at vi er bevidste om den måde, vi er sammen på – og hvad vi er sammen om.

På workshoppen fortæller skoleleder og bestyrelsesformand hvordan skolen arbejder med at inddrage de unge i deres skolehverdag og hvilken rolle bestyrelsen spiller for udviklingen af en motiverende udskoling for alle elever.

**Workshop 3: Samarbejdet mellem skole og hjem**

*Vibeke Kjær Agger, skoleleder og Morten Bitsch Madsen, formand*

*Vært: Karen Juul Larsen*

På Bavnehøj Skole har ledelse, medarbejdere og bestyrelse arbejdet med at udvikle en ny model for skole-hjem-samtaler, hvor børn og forældre er i centrum for samtalerne, mens lærerne primært har en støttende funktion.

På workshoppen vil skoleleder og bestyrelsesformand fortælle om ambitionen med samtalerne og de oplevelser forældre, elever og lærere har med dem. Desuden vil de komme med inspiration til, hvordan bestyrelser kan være med til at sætte udviklingen af skole-hjem-samarbejdet på dagsordenen.

**Workshop 4: Det interne samarbejde – bestyrelse, SFO-forældreråd og elevråd**

*Søren Hildebrand, skoleleder og Ole Laursen, formand*

På Skovvangskolen har vi fokus på de interne samarbejdsrelationer mellem alle bestyrelsens parter: forældrevalgte, elever, medarbejdere og skoleleder. Herudover har vi erfaring med samarbejdet med elev- og SFO-forældreråd.

På workshoppen vil skoleleder og skolebestyrelsesformand – med udgangspunkt i forberedelsen af et skolebestyrelsesmøde og et ønske om at prioritere skolens seksualundervisning – fortælle nærmere om disse samarbejdsrelationer.

**Workshop 5: Bestyrelsens arbejde med tilsyn og principper**

*Inge Pedersen, skoleleder og Rikke Lysholm, formand*

På Mårslet skole har bestyrelsen arbejdet strategisk med at lave principper og føre tilsyn, da det er to vigtige hjørnesten, hvor bestyrelse kan få indflydelse og sikre, at principperne ikke bare ender som dokumenter på skolens hjemmeside.

På workshoppen vil skoleleder og bestyrelsesformand med udgangspunkt i "Princip og procedure for klassesammenlægning, klassedeling og klasseomlægning" fortælle om, hvilken proces bestyrelsen har været igennem i arbejdet med princippet og hvordan den har gjort en forskel i arbejdet.